แรงขายหุ้นใหญ่-กลาง กด SET ปิดร่วง 18 จุด หลังกังวล “ธปท.” อัดยาแรงสกัดเงินเฟ้อ
แรงขายหุ้นใหญ่-กลาง กด SET ปิดร่วง 18 จุด หลังนักลงทุนกังวล “ธปท.” ใช้มาตรการคุมเข้มสกัดเงินเฟ้อในการประชุมวันนี้ ให้แนวต้าน 1,570-1,580 จุด แนวรับ 1,550-1,560 จุด
แรงขายหุ้นใหญ่-กลาง กด SET ปิดร่วง 18 จุด หลังนักลงทุนกังวล “ธปท.” ใช้มาตรการคุมเข้มสกัดเงินเฟ้อในการประชุมวันนี้ ให้แนวต้าน 1,570-1,580 จุด แนวรับ 1,550-1,560 จุด
30 มิ.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าววว่า ตลาดหุ้นไทยวันนี้ดัชนีปรับตัวลดลง ตามทิศทางตลาดหุ้นต่างประเทศที่ปรับตัวลดลงตามกัน สะท้อนการกลับมากังวลในเรื่องภาวะเศรษฐกิจสหรัฐถดถอยอีกครั้ง จากเมื่อคืนนี้ตัวเลข GDP ของสหรัฐฯประกาศออกมาหดตัว และกังวลเกี่ยวกับการปรับเพิ่มขึ้นดอกเบี้ยอย่างต่อเนื่องของธนาคารกลางในประเทศพัฒนาแล้วที่ยังเดินหน้าปรับขึ้นดอกเบี้ยต่อเนื่องเพื่อควบคุมเงินเฟ้อ อาจจะส่งผลกระทบต่อการชะลอตัวของเศรษฐกิจ ทำให้นักลงทุนเทขายเพื่อลดความเสี่ยงออกมา โดยเพาะในกลุ่มหุ้นขนาดใหญ่ที่โดนแรงเทขายออกมามากในช่วงบ่ายวันนี้ เป็นปัจจัยกดดันดัชนี
สำหรับแนวโน้มตลาดหุ้นไทยในวันพรุ่งนี้ยังค่อนข้างมีความผันผวน เพราะยังมีปัจจัยความเสี่ยงที่กระทบต่อตลาดหุ้นอยู่ค่อนข้างมาก โดยยังต้องติดตามการประกาศตัวเลขการใช้จ่ายผู้บริโภคส่วนบุคคลของสหรัฐฯ (PCE) เดือนพ.ค. ของสหรัฐฯ ว่าจะออกมาเป็นอย่างไร หากออกมาลดลงอาจเป็นบวกต่อตลาดหุ้นในวันพรุ่งนี้ รวมถึงติดตามการประชุมโอเปคพลัส ซึ่งจะมีผลต่อทิศทางราคาน้ำมัน โดยให้แนวต้าน 1,570-1,580 จุด แนวรับ 1,550-1,560 จุด
อย่างไรก็ตามวันนี้ (30 มิ.ย.65) ยังมีแรงกดดันมาจากธนาคารแห่งประเทศไทย (ธปท.) เนื่องจากแถลงข่าวในประเด็น “การปรับทิศทางการดำเนินมาตรการทางการเงินภายใต้การฟื้นตัวทางเศรษฐกิจอย่างต่อเนื่อง” ซึ่งทำให้นักลงทุนเกิดความวิตกกังวลว่าทางธปท.จะใช้มาตรการคุมเงินเฟ้อโดยการขึ้นดอกเบี้ย
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,774.27 ล้านบาท ปิดที่ 150.50 บาท เพิ่มขึ้น 0.50 บาท
ADVANC มูลค่าการซื้อขาย 2,595.71 ล้านบาท ปิดที่ 194.50 บาท ลดลง 4.50 บาท
WPH มูลค่าการซื้อขาย 2,546.77 ล้านบาท ปิดที่ 4.68 บาท เพิ่มขึ้น 0.38 บาท
PTT มูลค่าการซื้อขาย 2,527.54 ล้านบาท ปิดที่ 34.00 บาท ลดลง 1.00 บาท
PTTEP มูลค่าการซื้อขาย 1,998.83 ล้านบาท ปิดที่ 159.50 บาท ลดลง 4.00 บาท